CELEX: 62017CA0606
Language: el
Date: 2018-10-18 00:00:00
Title: Υπόθεση C-606/17: Απόφαση του Δικαστηρίου (όγδοο τμήμα) της 18ης Οκτωβρίου 2018 [αίτηση του Consiglio di Stato (Ιταλία) για την έκδοση προδικαστικής αποφάσεως] — IBA Molecular Italy Srl κατά Azienda ULSS n°3 κ.λπ. (Προδικαστική παραπομπή — Συμβάσεις δημοσίων προμηθειών — Oδηγία 2004/18/ΕΚ — Άρθρο 1, παράγραφος 2, στοιχείο αʹ — Ανάθεση εκτός διαδικασίας σύναψης δημόσιας σύμβασης — Έννοια «συμβάσεων εξ επαχθούς αιτίας» — Έννοια «δημοσίου φορέα»)

17.12.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 455/16
            
         
      Απόφαση του Δικαστηρίου (όγδοο τμήμα) της 18ης Οκτωβρίου 2018 [αίτηση του Consiglio di Stato (Ιταλία) για την έκδοση προδικαστικής αποφάσεως] — IBA Molecular Italy Srl κατά Azienda ULSS no3 κ.λπ.
      (Υπόθεση C-606/17) (1)
      
      ((Προδικαστική παραπομπή - Συμβάσεις δημοσίων προμηθειών - Oδηγία 2004/18/ΕΚ - Άρθρο 1, παράγραφος 2, στοιχείο αʹ - Ανάθεση εκτός διαδικασίας σύναψης δημόσιας σύμβασης - Έννοια «συμβάσεων εξ επαχθούς αιτίας» - Έννοια «δημοσίου φορέα»))
      (2018/C 455/24)
      Γλώσσα διαδικασίας: η ιταλική
      
         Αιτούν δικαστήριο
      
      Consiglio di Stato
      
         Διάδικοι στην υπόθεση της κύριας δίκης
      
      IBA Molecular Italy Srl
      
         κατά
      
      Azienda ULSS no3, Regione Veneto, Ministero della Salute, Ospedale dell’Angelo di Mestre
      
         παρισταμένων των: Istituto Sacro Cuore Don Calabria di Negrar, Azienda ULSS no 22
      
         Διατακτικό
      
      
                  1)
               
               
                  Το άρθρο 1, παράγραφος 2, στοιχείο αʹ, της οδηγίας 2004/18/ΕΚ του Ευρωπαϊκού Κοινοβουλίου και του Συμβουλίου, της 31ης Μαρτίου 2004, περί συντονισμού των διαδικασιών σύναψης δημόσιων συμβάσεων έργων, προμηθειών και υπηρεσιών, πρέπει να ερμηνευθεί υπό την έννοια ότι ο όρος «συμβάσεις εξ επαχθούς αιτίας» καταλαμβάνει την απόφαση με την οποία αναθέτουσα αρχή χορηγεί απευθείας σε συγκεκριμένο οικονομικό φορέα, χωρίς επομένως να διοργανώσει διαδικασία σύναψης δημόσιας σύμβασης, χρηματοδότηση που προορίζεται εξ ολοκλήρου για την παρασκευή προϊόντων τα οποία ο φορέας αυτός πρέπει να προμηθεύσει δωρεάν σε διάφορες αρχές, οι οποίες απαλλάσσονται από την καταβολή οποιουδήποτε ανταλλάγματος στον εν λόγω προμηθευτή, εξαιρουμένης της καταβολής, ως μεταφορικών εξόδων, κατ’ αποκοπήν ποσού ύψους 180 ευρώ ανά αποστολή.
               
            
                  2)
               
               
                  Το άρθρο 1, παράγραφος 2, στοιχείο αʹ, και το άρθρο 2 της οδηγίας 2004/18 πρέπει να ερμηνευθούν υπό την έννοια ότι αντιτίθενται σε εθνική νομοθεσία όπως η επίμαχη στην κύρια δίκη, η οποία, εξομοιώνοντας τα «πιστοποιημένα» ιδιωτικά νοσοκομεία με τα δημόσια νοσοκομεία λόγω της εντάξεώς τους στο σύστημα εθνικού δημόσιου υγειονομικού προγραμματισμού το οποίο διέπεται από ειδικές συμβάσεις, διαφορετικές από τις συνήθεις σχέσεις διαπιστεύσεως με τους λοιπούς ιδιωτικούς φορείς που μετέχουν στο σύστημα χορηγήσεως παροχών υγείας, τα εξαιρεί από την εθνική νομοθεσία και τη νομοθεσία της Ένωσης περί δημοσίων συμβάσεων, περιλαμβανομένων και των περιπτώσεων στις οποίες τα εν λόγω νοσοκομεία είναι επιφορτισμένα με την παρασκευή και δωρεάν προμήθεια στα δημόσια ιδρύματα υγειονομικής περίθαλψης συγκεκριμένων προϊόντων απαραίτητων για την άσκηση των δραστηριοτήτων υγείας έναντι δημόσιας χρηματοδοτήσεως που προορίζεται για την παρασκευή και την προμήθεια των προϊόντων αυτών.
               
            
         (1)  ΕΕ C 22 της 22.1.2018.